På TV2 Nord Salto, tv2nord.dk og på TV2 Nords app kan du tirsdag se med, når vi sender en times direkte TV fra Folketingets åbning klokken 13.30. På Christiansborg inviterer journalist Mette Kristensen de nordjyske folketingspolitikere til debat om alt fra sundhed og udligningsordning til grøn omstilling og hverdagen i Folketinget. I studiet i Aabybro er vært Ingrid Buch ledsaget af Theresa Berg Andersen (SF), viceborgmester i Vesthimmerlands Kommune, og Per Møller (K), der er viceborgmester i Hjørring Kommune, som reagerer på udmeldingerne fra de nordjyske folketingspolitikere. Du har også mulighed for at deltage i debatten og både kommentere og stille spørgsmål direkte til folketingspolitikerne under udsendelsen på vores facebookside, hvor vi også sender live.
De nordjyske folketingspolitikere debatterer, når TV2 Nord sender direkte fra Folketingets åbning.